08/08/2012 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Remisión de resolución

Primeiro. Con data 7 de marzo de 2002, a Dirección Xeral de Industria, Enerxía e Minas resolveu autorizar á empresa SOGAMA, S. A. a instalación dunha planta de xeración de enerxía eléctrica a partir de biogás no vertedoiro de RSU no concello de Cerceda (A Coruña), aprobar o seu proxecto de execución e incluír a mesma no réxime especial de produción de enerxía eléctrica. As características básicas do proxecto de execución foron: - Tres motores de combustión interna de 756 kWe, a 1.500 r. p. m. funcionando con biogás. - Tres alternadores síncronos de 1.010 kVA de potencia, 400 V de tensión de xeración e factor de potencia >0,8. - Centro de transformación de potencia de 3.750 kVA e r/t 0,400/15-20 kV. - Instalacións de protección, mando, sinalización e medida. Segundo. Con data 1 de abril de 2012 SOGAMA, S. A. solicitou autorización administrativa para a modificación da planta de xeración de enerxía eléctrica a partir de biogás de referencia. Terceiro. Con data 20 de febreiro de 2012 publicouse no Diario Oficial de Galicia n° 35, e con data 23 de febreiro de 2012 no Boletín Oficial da Provincia da Coruña nº 37, a solicitude de autorización administrativa de modificación indicada no antecedente de feito segundo, sen que se presentase alegación algunha. As características fundamentais son as seguintes: Solicitante: SOGAMA (Sociedade Galega do Medio Ambiente) Domicilio Social: Morzós 10 baixo - Encrobas CP 15.187 Cerceda Denominación: Repotenciación de Planta de Biogás Sogama Situación: Cerceda Características técnicas: Repotenciación dos tres grupos motor-xerador de biogás, pasando de 756 kWe a 900 kWe, mediante a sustitución dos pistóns Triflow, chorros de refrixeración e axustes no acendido. Instalación dun cuarto grupo motor-xerador Guascor SFGLD560 4/90/55, alternador síncrono Leroy Somer LSA 50 L8 920 kWe, sistema de refrixeración térmica, equipamento de protección e control. Noveno. Con data 22 de xuño de 2012, o Departamento Territorial da Consellería de Economía e Industria da Coruña emitiu informe favorable á solicitude de autorización administrativa para a modificación da planta de biogás mencionada. Primeiro. O artigo 28 da Lei 54/1997, establece que a construción, explotación, modificación substancial, a transmisión e o peche de instalacións de produción de enerxía eléctrica en réxime especial estará sometida ao réxime de autorización administrativa previa, que terá carácter regrado, correspondéndolle o seu outorgamento á Administración Autonómica. Segundo. O artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da consellería en materia de enerxía. Terceiro. Na tramitación tivéronse en conta as normas de procedemento contidas no Real Decreto 1955/2000, do 1 de decembro, no Real Decreto 661/2007, do 25 de maio, na Lei 30/1992, do 26 de novembro, de réxime xurídico das administracións públicas e do procedemento administrativo común e demais normas vixentes de aplicación. De acordo co que antecede, tendo en conta que na presente petición concorren os supostos de feito e xurídicos contidos nos preceptos legais e regulamentarios citados Autorizarlle administrativamente a SOGAMA, S. A. a modificación da planta de xeración de enerxía eléctrica a partir de biogás que posúe en Cerceda (A Coruña), segundo o anteproxecto “Repotenciación dos motoxeradores da planta de xeración eléctrica de Biocerceda e instalación dun 4º motoxerador”, redactado pola enxeñeiro industrial Alfonso Vázquez Varela, colexiado nº 1130 do Ilustre Colexio Oficial de Enxeñeiros Industriais de Galicia. Todo isto de acordo coas seguintes condicións: Primeira. SOGAMA, S. A. presentará ante o Departamento Territorial da Consellería de Economía e Industria da Coruña, no prazo de seis meses contados a partir do día seguinte ao da notificación da presente Resolución, o proxecto de execución da modificación autorizada. Segunda. Para introducir modificacións nas instalacións que afecten a datos básicos do anteproxecto será necesaria a previa autorización desta Dirección Xeral. Terceira. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, sobre réxime de instalación, ampliación e traslado de industrias, ou por incumprimento das condicións impostas. Cuarta. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra esta resolución que non é definitiva en vía administrativa, poderase interpoñer recurso de alzada perante o conselleiro de Economía e Industria da Xunta de Galicia, no prazo dun mes contado a partir do día seguinte ao da súa notificación, de conformidade cos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común. Santiago de Compostela, 17 de xullo de 2012 O director xeral de Industria, Enerxía e Minas Ángel Bernardo Tahoces.